OpenLLM-France/wikimedia huggingface dataset:
# Pàpules perlades

Hirsuties papillaris genitalis (comunament conegudes com a pàpules perlades) és una condició dermatològica que es manifesta sovint en els homes. És un fenomen fisiològic inofensiu, sense cap potencial maligne. Apareixen en files de petites protuberàncies de color carn en la corona del gland del penis (a la base del gland). És poc freqüent que es manifestin en tot el gland. No és una malaltia de transmissió sexual i la seva aparició no es relaciona amb l'activitat sexual o la higiene personal. Recents investigacions han mostrat que és de tipus hereditari. Les protuberàncies són molt sensitives, el que pot arribar a causar molèstia.
Des de 1998, diversos estudis mèdics han estimat que aquesta condició es dona entre el 8% i el 48% dels homes, encara que alguns d'ells apunten que una major incidència en homes joves i en aquells que no han estat circumcidats. Les lesions típiques no es relacionen amb aquest fenomen. Aquestes pàpules persisteixen durant tota la vida, disminuint la seva visibilitat a mesura que avança l'edat.
Una condició similar ocorre en les dones, que pot ser malinterpretada com el virus del papil·loma humà; tampoc és una malaltia de transmissió sexual.

## Tractament

No necessiten tractament. Per a la seva eliminació (per raons merament estètiques) cal cremar-les. Hi ha diferents mètodes com el làser CO2, la radiofreqüència, la crioteràpia (utilització de nitrogen líquid), o la criocirurgia i electrofulguració.

## Vegeu també

* Taques de Fordyce
* Glàndula uretral
* Glàndules de Tyson

## Referències

* ↑ Brown, Clarence William. «Pearly Penile Papules: Epidemiology». Medscape, 13-02-2014. [Consulta: 8 març 2014].
* ↑ «Pearly penile papules: still no reason for uneasiness». Journal of the American Academy of Dermatology, 49, 1, 01-07-2003, pàg. 50–4. DOI: 10.1067/mjd.2003.420. PMID: 12833007.
* ↑ Colposcopy of the Vulva, Perineum and Anal Canal.gyncph.dk

## Bibliografia

* Sonnex C, & Dockerty W.G (1999). "Pearly penile papules: a common cause of concern". International Journal of STD & AIDS , Vol.10, No.11; 1 novembre 1999, pag. 726-727.

## Enllaços externs

* eMedicine, explicació detallada en anglès.
# Ponti sul Mincio

Ponti sul Mincio és un municipi situat al territori de la província de Màntua, a la regió de la Llombardia, (Itàlia).
Ponti sul Mincio limita amb els municipis de Monzambano, Peschiera del Garda, Pozzolengo i Valeggio sul Mincio.

## Galeria

* Castell de Ponti sul Mincio
* Localització de Ponti sul Mincio a la província de Màntua
# Rafael Closas i Cendra

Rafael Closas i Cendra (Barcelona, 1895 - Barcelona, 1956) fou un advocat i polític català.

## Biografia

Fill de Rafael Closas i Vives i de Josefa Cendra i Rexach. Casat amb Teresa Lluró i Gutierrez, pares de l'actor Albert Closas i Lluró.
A la Lliga Regionalista fou membre de la Secció juvenil i de la Joventut Nacionalista. Juntament amb d'altres elements dissidents de la Joventut Nacionalista, fou membre de la comissió executiva que promogué la Conferència Nacional Catalana celebrada a Barcelona el 4 i 5 de juny de 1922, d'on sorgí Acció Catalana, partit al que es va afiliar. Va ser un dels advocats defensors dels acusats pel Complot del Garraf, l'any 1925. Col·laborà a La Publicitat i a Revista de Catalunya.
El 26 de setembre de 1936 durant la Gerra Civil fou nomenat conseller sense cartera del govern de la Generalitat de Catalunya, càrrec que va ocupar fins el17 de desembre del 1936. En acabar la guerra civil espanyola s'exilià a França, però tornà a Barcelona el 1945.

## Referències

* ↑ «Rafael Closas i Cendra». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Diccionari d'Història de Catalunya. Edicions 62, 04/06/1992, p. 257. ISBN 978-84-297-3521-5.
* ↑ «esquela de Josefa Cendra Rexach». La Vanguardia, 15-03-1932, pàg. 3.
* 1 2 «Conferència Nacional Catalana». Enciclopèdia.cat. Grup enciclopèdia. [Consulta: 17 maig 2024].
* ↑ Roca, Francesc. El pensament econòmic català : (1900 - 1970). Barcelona: Univ. de Barcelona, Publ., 1994, p. 177-. ISBN 978-84-475-0891-4 [Consulta: 10 gener 2014].
# We Cry

"We Cry" és el senzill, debut per la banda irlandesa The Script. Va ser llançat el 25 d'abril de 2008 i es diu que és sobre la gent que Danny O'Donoghue va conèixer a Dublín mentre ell va créixer. La cançó ha rebut molta publicitat, difusió i interès a la BBC Ràdio 1 amb el suport a la banda.

## Inspiració

El vocalista Danny O'Donoghue va dir que la cançó reflecteix els temps difícils que ha passat però que aquests temps poden ser suportats si tots estaven plegats. A 4Music's 4Play es va referir a la pèrdua del seu pare cinc mesos després que un membre de la banda perdés la seva mare d'una terrible malaltia i va afirmar que aquests fets podrien ser superats sí les persones es queden juntes.

## Vídeo musical

El vídeo musical comença amb diverses imatges en una àrea urbana a Nova York que aparèix ser un graffiti. També hi ha preses de la banda tocant els seus instruments en un quart pis. Tanmateix, el vídeo ràpidament se centra en Danny mentre comença a cantar caminant per la ciutat. Hi ha algunes preses de la banda tocant la cançó al pis, però la part principal del ser pujat al canal de YouTube de la banda el 27 de febrer de 2008 i la cançó es va fer disponible per a descàrrega el 18 de març de 2008 a Itish iTunes Store, el vídeo va estar disponible també a descàrregues d'iTunes.

## Posicions

A l'abril de 2008, la cançó va entrar a Itish Singles Chart i va arribar al número nou.
| Lista (2008) | Posición |
| Danish Singles Chart | 6 |
| German Singles Chart | 61 |
| Irish Singles Chart | 9 |
| Italian Singles Chart | 11 |
| Japan Hot 100 | 45 |
| Turkish Singles Chart | 67 |
| Swedish Sverigetopplistan Singles Chart | 25 |
| Swiss Singles Chart | 56 |
| UAE Singles Chart | 87 |
| UK Singles Chart | 15 |

## Referències

* ↑ 4Music: 4Play: The Script, Channel 4, 9 d'agost de 2008
# Kuklov

Kuklov és un poble i municipi d'Eslovàquia que es troba a la regió de Trnava, a l'oest del país. El 2023 tenia 766 habitants.

## Història

La primera menció escrita de la vila es remunta al 1394.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
# Llista de muntanyes d'Alemanya

Llista de muntanyes d'Alemanya, ordenades alfabèticament.

## F

| Muntanya | Altitud (m) | Serralada |
| Feldberg | 1.493 | Selva Negra |
| Fellhorn | 2.038 | Alps Allgäu |

## K

| Muntanya | Altitud (m) | Serralada |
| Krottenkopf | 2.086 | |

## M

| Muntanya | Altitud (m) | Serralada |
| Milseburg | 835 | Rhön |

## N

| Muntanya | Altitud (m) | Serralada |
| Nebelhorn | 2.224 | Alps Allgäu |

## R

| Muntanya | Altitud (m) | Serralada |
| Rösterkopf | 708 | Osburger Hochwald |

## T

| Muntanya | Altitud (m) | Serralada |
| Taunus | 880 | Massís esquistós Renà |

## V

| Muntanya | Altitud (m) | Serralada |
| Vaalserberg | 322 | Vaals |

## Z

| Muntanya | Altitud (m) | Serralada |
| Zugspitze | 2.962 | Alps Bàvars |
# Pàpies d'Afrodísia

Pàpies d'Afrodísia (en llatí Papias, en grec antic Πάπιας) fou un escultor xipriota que juntament amb Arístees d'Afrodísia va fer dues estàtues de centaures en marbre gris, trobades a la Vil·la Adriana a Tívoli el 1746.
L'estil de les estàtues és bo, i es creu que van ser fetes en temps d'Hadrià. Alguns experts les consideren de fet còpies dels originals, ja que s'han descobert altres estàtues de centaures molt semblants i amb un estil millor.

## Referències

* ↑ Aristeas and Papias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 293
# Pontiac

* Aquest article tracta sobre el cabdill ottawa. Vegeu-ne altres significats a «Pontiac (desambiguació)».
Pontiac o Obwédiyag (entre 1712 i 1720 - 20 d'abril de 1769) fou un cabdill ottawa. Cap de la confederació ottawa-chippewa-potawatomi-miami el 1755, el 1760 ajudaria als francesos contra els anglesos i ocupà Michilimanack, Sandusky, Sault Sainte Marie i altres fortificacions fins a la pau del 1763. Va reunir aleshores els seneca, miami, lenape, shawnee, conestoga, potawatomi i intentà atraure sense èxit els cherokee, creek i mohawks amb la idea de lluitar contra els blancs i expulsar-los de terra índia. Va fer la guerra pel seu compte amb el patrocini religiós de Neolin amb 22.000 combatents potencials, d'ells 4.000 guerrers ottawa i 2.000 iroquesos, contra anglesos, illinois i hurons fins que fou obligat a signar la pau d'Oswego el 1766. Morí assassinat a Cahokia per un indi illinois pagat per uns comerciants anglesos. Considerat un dels precedents de l'autodeterminació dels indis nord-americans, el seu pensament influí en cabdills posteriors com Little Turtle o Tecumseh.

## Bibliografia

* Dowd, Gregory Evans. War Under Heaven: Pontiac, the Indian Nations, & the British Empire. Johns Hopkins University Press, 2002.
* Parkman, Francis. The Conspiracy of Pontiac, 2 volumes. Boston, 1851. Parkman's landmark work on Pontiac has been considered historically unreliable by academic historians for several decades, but Parkman's prose is still much admired.
* Peckham, Howard H. Pontiac and the Indian Uprising. University of Chicago Press, 1947.
* Sugden, John. "Pontiac" in American National Biography. Oxford University Press, 1999.
* White, Richard. The Middle Ground: Indians, Empires, and Republics in the Great Lakes Region, 1650-1815. Cambridge Universtiy Press, 1991.

## Enllaços externs

* Biografia al Dictionary of Canadian Biography Online
* http://college.hmco.com/history/readerscomp/naind/html/na_030200_pontiac.htm Arxivat 2006-01-02 a Wayback Machine.
# Rafael Coello y Oliván

Rafael Coello de Portugal i Oliván (Madrid, 24 d'octubre de 1868-Madrid, 14 d'abril de 1953) va ser un polític espanyol.

## Biografia

Net de Diego Coello de Portugal y Quesada i fill del comte de Coello de Portugal; ingressa a l'Acadèmia General Militar d'on surt amb la graduació de cadet en 1886. Aviat entra en combat prenent part en la primera campanya de Melilla en 1892, en la de Cuba durant la guerra hispano-estatunidenca de 1898 i com a cap d'Estat Major en la guerra del Rif de 1909. Succeí més tard al seu pare en el títol nobiliari familiar.
Era coronel d'Estat Major en 1921 quan fou nomenat ministre de la Governació en el cinquè govern d'Antoni Maura i Montaner, càrrec que exerceix durant set mesos.

## Referències

* ↑ Biografia a xtec.es

## Enllaços externs

* Fotografies de Rafael Coello Arxivat 2015-05-18 a Wayback Machine. al diari ABC
Càrrecs públics :
| Precedit per: Gabino Bugallal y Araujo | Ministre de la Governació 1921-1922 | Succeït per: Vicente Piniés Bayona |
# Janez Drnovšek

Janez Drnovšek (Celje (Eslovènia), 17 de maig de 1950 – Zaplana (Eslovènia), 23 de febrer de 2008) fou un polític liberal eslovè, tot i que fins al 1990 pertanyia a la Lliga dels Comunistes de Iugoslàvia. Fou president de la Presidència de Iugoslàvia (1989–1990), i, després de la dissolució de la Federació, primer ministre (1992–2002) i president d'Eslovènia (2002–2007).
# Xake

Xake fou un principat aghuà situat a la part central d'Aghuània que ocupava la vall del riu Getaru, un afluent de l'Alazan (també Aluan o Aghuan) en el qual desaigua a uns 30 km abans que l'Alazan confluexi amb el Kura. El Xake propi és la part a la dreta del Getaru, i la part esquerra és el país del Getaru. La ciutat de Xake estava a la part dreta, prop de la comarca de naixement del riu.
El primer esment del país fou en temps de Bogha al-Khabir, que va conquerir tots els principats armenis i aghuans, i entre ells Xake, el príncep (ixkhan) del qual, Shal, fou portat a Samarra vers el 855.
Els següents ixkhan van reconèixer la sobirania del rei d'Armènia.
L'ixkhan de Xake, Hamam, va voler el títol reial i el va agafar unilateralment el 893, però va mantenir la lleialtat a Sembat I el màrtir.
El 1021 apareix aliat amb el rei de Kartli que havia conquistat les veïnes Kakhètia i Herèthia vers el 1010. Des de llavors va quedar vinculat a Geòrgia fins que va desaparèixer després de la conquesta mongola.
El seu nom va romandre en el Kanat de Xaki o Xakki.
# Kuko

Regne de Kuko fou el nom donat pels historiadors europeus medievals a un dels tres estats en què estava dividida la Cabília en començar el segle xvi. Estava format, a grans trets, pel que avui és la Gran Cabília, amb centre al massís del Djurdjura, i capital a la ciutat de Kuko (amb una sortida al mar, a Zeffun).
En començar el segle xvi, el seu cap (xeic, però esmentat com si fos rei) era Ahmad ibn al-Kadi. Arudj va concertar aliança amb aquest cap, que li va facilitar contingents de muntanyesos habituats a la guerra, que van reforçar les seves minses tropes turques. Quan el poder va passar al seu germà Khayr al-Din Barba-rossa, Ibn al-Kadi s'hi va barallar, el va atacar, i l'obligà a evacuar Alger (1520-1525). Llavors, Khayr al-Din va buscar l'aliança del Regne de Labes i van recuperar-ne el control.
Durant el govern otomà, el Regne de Kuko es va entendre sovint amb les autoritats d'Alger, mentre que en altres moments s'hi va revoltar; cada revolta va acabar amb una expedició cap a les muntanyes i un pacte. El 1560, es va produir una aliança matrimonial del paixà Hasan amb la filla del rei de Kuko, que segurament no fou un cas aïllat, i el 1563 va participar en l'atac otomà a Orà. El 1574, el regne va donar suport a l'expedició otomana al Marroc. Des del 1598, el rei de Kuko va estar per deu anys en aliança amb el rei Felip III d'Espanya, fins al punt que aquest va planejar la conquesta d'Alger amb l'ajut dels cabilencs aliats.
Al segle xvii, el regne com a tal va desaparèixer i es va transformar en una confederació tribal anomenada Zwawa. A la part occidental del territori, es va formar la confederació dels Gehtula o Igushdal, sota el xeic Gaseem (Kasim).

## Notes

* ↑ el Cide Hamete Ben-alcade dels espanyols
* ↑ Carlos Rodríguez Joulia, Felipe III i el Rey de Cuco, Madrid 1954

## Bibliografia

* Gran enciclopedia cervantina, per Carlos Alvar i Florencio Sevilla Arroyo, Volum III, Editorial Castalia.
# Puzur-Ashur

«Puzur-Ashur» té aquests significats:
Nom de tres reis d'Assíria:
* Puzur-Ashur I vers 1975 aC
* Puzur-Ashur II vers 1840 aC
* Puzur-Ashur III vers vers 1500-1480 aC
# Kehlen

Kehlen (luxemburguès Kielen) és una comuna i vila a l'est de Luxemburg, que forma part del cantó de Capellen. Inclou les viles de Kehlen, Dondelange, Keispelt, Meispelt, Nospelt i Olm. Limita amb els municipis de Mamer, Mersch, Kopstal, Koerich, Lorentzweiler, Septfontaines, Steinsel, Strassen i Tuntange.

## Població

| Nacionalitat | Població | % |
| luxemburguesos | 3.190 | 66,57% |
| Forasters | 1.602 | 33,43% |
| - portuguesos | 202 | 4,22% |
| - francesos | 226 | 4,72% |
| - italians | 163 | 3,40% |
| - belgues | 340 | 7,10% |
| - alemanys | 139 | 2,90% |
| - iugoslaus | 14 | 0,29% |
| - altres | 518 | 10,81% |

## Evolució demogràfica

| Any | Població |
| 15/02/2001 | 4.792 |
| 01/01/2002 | 4.724 |
| 01/01/2003 | 4.717 |
| 01/01/2004 | 4.706 |
| 01/01/2005 | 4.724 |
# Pontiac (Illinois)

Pontiac és una població dels Estats Units a l'estat d'Illinois. Segons el cens del 2000 tenia 11.864 habitants.

## Demografia

Segons el cens del 2000, Pontiac tenia 11.864 habitants, 4.139 habitatges, i 2.619 famílies. La densitat de població era de 874,2 habitants/km².
Dels 4.139 habitatges en un 31,9% hi vivien nens de menys de 18 anys, en un 47,6% hi vivien parelles casades, en un 11,9% dones solteres, i en un 36,7% no eren unitats familiars. En el 31,6% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3.
Per edats la població es repartia de la següent manera: un 22,9% tenia menys de 18 anys, un 10,6% entre 18 i 24, un 32,7% entre 25 i 44, un 20,3% de 45 a 60 i un 13,5% 65 anys o més.
L'edat mediana era de 35 anys. Per cada 100 dones de 18 o més anys hi havia 125,6 homes.
La renda mediana per habitatge era de 37.593 $ i la renda mediana per família de 43.231 $. Els homes tenien una renda mediana de 35.709 $ mentre que les dones 22.302 $. La renda per capita de la població era de 16.863 $. Aproximadament el 8,1% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pontiac». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Pontiac». American Fact Finder. Oficina del Cens dels Estats Units, 12-01-2010.
# Pelican

Pelican és una població dels Estats Units a l'estat d'Alaska. Segons el cens del 2007 tenia 131 habitants.

## Demografia

Segons el cens del 2000, Pelican tenia 163 habitants, 70 habitatges, i 41 famílies La densitat de població era de 108,5 habitants/km².
Dels 70 habitatges en un 30% hi vivien nens de menys de 18 anys, en un 41,4% hi vivien parelles casades, en un 5,7% dones solteres, i en un 41,4% no eren unitats familiars. En el 28,6% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,78.
Per edats la població es repartia de la següent manera: un 24,5% tenia menys de 18 anys, un 3,1% entre 18 i 24, un 28,2% entre 25 i 44, un 34,4% de 45 a 60 i un 9,8% 65 anys o més.
L'edat mediana era de 42 anys. Per cada 100 dones hi havia 143,3 homes. Per cada 100 dones de 18 o més anys hi havia 146 homes.
La renda mediana per habitatge era de 48.750 $ i la renda mediana per família de 57.083 $. Els homes tenien una renda mediana de 50.500 $ mentre que les dones 3.750 $. La renda per capita de la població era de 29.347 $. Cap de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Pelican». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Pelican». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Batuta

Una batuta és un bastó curt i fi amb el que un director d'orquestra, banda o orfeó marca el compàs per a dirigir una obra musical.
Les batutes estan graduades en diferents mides i fetes de manera que la major part del pes està distribuït a la base per on el director la sosté quan dirigeix. Normalment la batuta fa el mateix llarg que el braç començant a comptar del colze fins al dit anular.
La batuta es porta normalment amb la mà dreta sense importar la predilecció motriu per l'esquerra o la dreta del director. La base de la batuta s'agafa amb el palmell de la mà, i els dits i el polze es tanquen sobre aquesta. Es manté amb el braç estès a l'altura de la cara amb la punta a l'altura dels ulls, apuntant lleugerament a l'esquerra i cap enfora. No s'ha d'agafar amb molta de força però tampoc molt lleugerament. Per a un director d'orquestra se suposa que la batuta és simplement una extensió especialitzada del braç.
Les batutes se solen fabricar de bambú, fusta i de plàstic.
# Kargol's

Kargol's va ser un grup de ska punk nord-català, originari de Perpinyà. Format l'any 1992, el grup va ser un dels pilars de l'escena ska durant deu anys, abans de la seva separació l'octubre del 2002.

## Biografia

Kargol's es va formar l'any 1992 a Perpinyà, a la Catalunya Nord, d'una fusió entre dues bandes d'amics influenciades, d'un costat, pel punk rock i el rock alternatiu, i de l'altre per l'ska. La fusió, doncs, va resultar en una barreja d'aquests estils musicals, l'skacore. El nom del grup és una referència evident a la paraula catalana «cargols». El seu primer àlbum —titulat Ma j'galère!— és publicat l'any 1996, i distribuït per l'etiqueta local On a faim.
El 4 de setembre del 1999, Kargol's va fer un concert a Marmande, al festival Stop Hypocrisy. Durant el concert va tenir lloc una tragèdia, ja que una part de l'escenari es va ensorrar i provocar la mort d'una persona. Segons La Dépêche, l'organització va culpar el cantant del grup, a qui van acusar d'haver «animat el públic a unir-se al grup sobre l'escenari». El cantant, Yannick, va ser detingut i investigat pel fiscal de la República francesa per homicidi involuntari. Aquest esdeveniment va afectar considerablement l'activitat de Kargol's, però no va impedir que el grup signés amb el segell Crash Disques i publiqués un darrer àlbum, Invertébré.
Després del sobreseïment de la causa de Yannick, els Kargol's decideixen de separar-se l'octubre del 2002, deu anys després de la seva creació. Yannick (cantant i saxofonista) s'uneix a un altre grup de skacore, KorTTex, i Bruixe (baixista) esdevé el baixista de La Ruda. Un altre membre de la banda, Éric, evoluciona cap al tecno minimalista de l'escola de Detroit, i s'exhibeix com a punxadiscos als dos costats de la frontera.
El grup es reuneix per a un concert únic en ocasió del festival Ida y Vuelta, el juny del 2009. El concert és enregistrat i es publica com a àlbum en directe amb el títol Live One shot in Perpinya a la pàgina Bandcamp del grup.

## Discografia

* 1996: Ma j'galère! (On a faim)
* 1999: Satyagraha (High Groove)
* 2002: Invertébré (Crash Disques)
* 2009: Live One shot in Perpinya (Bandcamp)

## Notes i referències

* 1 2 «Kargol’s are back : el skacore encara té coses a dir». [Consulta: 6 abril 2021].
* ↑ «Le retour des Kargol's - AUDE : Six mois après une mise en examen». La Dépêche. [Consulta: 15 setembre 2017].
* ↑ «Kargol's». Rock Made in France. [Consulta: 15 setembre 2017].
* ↑ Matthieu Choquet. «Kargol’s, c’est fini!». Mowno, 03-10-2002. [Consulta: 15 setembre 2017].
* ↑ «KARGOL’S [Fra]». nawakulture.fr. [Consulta: 15 setembre 2017].
* ↑ «LIVE ONE SHOT IN PERPINYA, by KARGOL'S». [Consulta: 6 abril 2021].